**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker på Meråker videregående skole tirsdag 14.04.15 kl. 19.00.**

Til stede: Øyvind Slungård, Helene Skår, Ingunn Tronsmo Skallan, Anne-Karin Langsåvold, Sissel Dahlberg, Anne Marken, Unni Iversen.

Jostein Myhre møtte til sak 20/2015. Anne Karin forlot møte etter sak

**Sak 15/2015**: Godkjenning av møteprotokoll den 10.03.15**.**

Leder ønsker referat sendt ut til styremedlemmene 2-3 dager etter møtet. Kommentarer sendes tilbake til sekretær og endelig referat sendes ut på ny. Sekretæren presiseres at hun er nødt til justere seg etter kapasitet i forhold til jobb. Leder går gjennom referatet.

***Vedtak: Møteprotokoll godkjent uten merknader.***

**Sak 16/2015:** Referatsaker**.**

* Til orientering til Hjertestarter har Øyvind tatt kontakt med Kristin Røsand som vil foreta service. Hjertestarteren skal nå flyttes til Vardetun når sesongen i Grova er ferdig.
* Det jobbes med søknaden om spillemidler og det blir gitt en kort informering om saken.
* Avtale med vaktmester på Vardetun.

Det ble lagt frem i møte avtale mellom IL Varden Meråker og Kens mat og catering ANS. Avtalen er omfattende og detaljert og har en varighet til 27.03.15. Avtalen er underskrevet av begge parter. Det ble orientert om at det er full kontroll på låsebrikkene. Første dugnad er satt til nærmeste torsdag.

Det er ingen innvendinger til avtalen, men ber om at det blir lagt frem for hovedstyret spesifisering om hva midlene blir brukt til, så det ikke blir blandet sammen med annet bruk. All drift/utstyr er hovedlaget sitt ansvar. Kort gjennomgang av referatet fra møtet.

***Vedtak: Avtale med vaktmester godkjennes.***

* Kaffe. Det er fortsatt flere kasser på lager i næringsbygget av innkjøpt kaffe for salg. Denne kaffen har holdbarhetsdato frem til 1.september.

***Vedtak: Kaffen bør selges før sommerferien. Anne-Karin og Ken får ansvar for salget.***

* Referat fra møte med avd.kassesrerne den 23. mars ved Ingun

Både kasserere og lederne er samlet i møtet. Møtet handlet i hovedsak om fakturering og informasjon om faktureringsrutiner i forhold til mva og innrapportering til hovedstyret. Det ble stilt spørsmål om behovet for en betalingsterminal. Leder sier han har bedt banken se på kostnad.

* Det er inngått en 3 årig avtale mellom IL Varden Meråker og Scan Trade AS (heretter kalt STAS). Avtalen tiltres av lokal forhandler MX- Sport Meråker. Klubbens kjøpsforpliktelser skal utgjøre minst 80.000,- per år etter at alle rabatter er fratrukket. Dersom klubbens kjøp overstiger dette, oppnår klubben en bonus på 20%. På ordinære varer får medlemmer av klubben 25% rabatt, ved fremvisning av medlemsskap.

Medlemsregister skal leveres til MX-Sporten av sekretæren.

* Styret for fotballavdelingen har utarbeidet nytt budsjett for 2015 og godkjent det. Anne Marken, leder for fotballavdelingen orienterer om budsjettet og om fakturaer fra 2014 pålydende ca 50.000,-. Disse er betalt i 2015 og vil belaste budsjettet ytterligere. Leder i hovedstyret forsikrer om at fotballavdelingen skal få den hjelp den trenger om nødvendig på linje med andre avdelinger som har fått hjelp tidligere.

***Vedtak: Budsettet for fotballavdelingen for 2015 godkjennes.***

* Årsmøteprotokoll

Årsmøteprotokollen gjennomgås og tas til orientering. Sekretæren sender kopi til idrettskretsen.

**Sak 17/2015:** Orientering fra avdelingene v/lederne

* Ski

Kort info om aktivitet. 830 påmeldte til Storlirennet.

* Handball

Sesongen ferdig og avslutning den 27.04.15. God økonomi. Det er påmeldt til Røroscup. Det er påmeldt et damelag til neste sesong, men er sårbart med få spillere. Det er foreløpig ikke trener fra høsten.

* Fotball

Det blir dugnad på torsdag den 16.04.15 og det er god innstilling. Anne mener det er god jobbing i styret. Avdelingen bærer preg av lite sportslig tenkning på bekostning av økonomi.

**Sak 18/2015:** Årshjul. På arrangement for alle avdelinger.

Det er ønske om en oversikt på hjemmeside over alle arrangement, slik at det gjør det lettere for alle og planlegge møter og andre arrangementer.

**Sak 19/2015:** Møteplan 2015

Forslag: Det holdes Arbeidsutvalgsmøte 28. april, Styremøte 26. mai, Arbeidsutvalgsmøte 29.september, styremøte 27. oktober og styremøte 24. november 2015.

**Vedtak: Forslag til møteplan godkjennes.**

**Sak 20/2015** Nettside. Hvordan bør vi legge opp dette.

Jostein Myhre informerte og viste medlemmene i styret ulike leverandører av hjemmeside, ulike tilbud og ulike pristilbud.

Hell Communication har gitt et tilbud på pris på 19.000,- + mva, som også innebærer opplæring. Deretter er prisen 4.990,- + mva per år.

Weborg har gitt et tilbud på 13.000,- + mva for utarbeiding av ny side og deretter 9.000,- + mva per år.

AFI design har kommet i ny utgave og gir oss et tilbud på 13.000,- + mva på oppsett og kurs. Deretter kr 6000,- + mva per år for alle avdelingene samlet.

***Vedtak: Jostein Myhre og Anne-Karin Langsåvold kontakter AFI og inngår avtale før 1. mai. Afi setter opp kredittnota på allerede mottatte faktura til avdelingene.***

Jostein tar kontakt med AFI og gir tilbakemelding om at mottatte faktura skal makuleres og avtalen er i orden. Skriftlig avtale vil bli utarbeidet.

**Sak 21/2015 Eventuelt**

Medlemskontigent for 2015

Lederne for avdelingene forsikrer om at de skal få sendt ut faktura til alle aktive. Sekretæren sender ny faktura på mail til lederne. Sekretæren ønsker en medlemsansvarlig i hver avdeling for innhenting av data og registrering. I fotball er Guttorm Stormo foreslått, de andre vil ta det opp i styremøte i avdelingene.

Meråker 17.04.15.

Helene Skår

sekretær